Diari Oficial de la Generalitat Valenciana


Sumari del DOGV 4420, del 17-01-2003 (2003/424)

RESOLUCIÓ de 12 de desembre de 2002, del Servei Territorial d'Indústria i Energia d'Alacant, per la qual es concedix autorització administrativa i reconeixement de la utilitat pública del projecte d'instal·lacions Ampliació de la Xarxa de Distribució d'Alacant. Connexió de Gas Natural a Promotora de Industrias Cerámicas, SL, al terme municipal d'Elx. Juexpr/2002/8 (CBREDE/2000/28).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4420

Data del DOGV
:   17-01-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/424


Data del document
:   12-12-2002

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Elx
    * infraestructura urbana
    * empresa privada
    * gas

RESOLUCIÓ de 12 de desembre de 2002, del Servei Territorial d'Indústria i Energia d'Alacant, per la qual es concedix autorització administrativa i reconeixement de la utilitat pública del projecte d'instal·lacions Ampliació de la Xarxa de Distribució d'Alacant. Connexió de Gas Natural a Promotora de Industrias Cerámicas, SL, al terme municipal d'Elx. Juexpr/2002/8 (CBREDE/2000/28). [2003/424]
  
Mitjançant Resolució de la Conselleria d'Indústria i Comerç de la Generalitat Valenciana de data 1 de juny de 1993 (BOE núm. 175, de 23 de juliol de 1993), s'atorgà a l'Empresa Nacional del Gas, SA (a partir d'ara Enagás, SA) concessió administrativa per al servici públic de subministrament de gas natural per a usos industrials en diversos termes municipals de les províncies de València i Alacant, entre els quals es troba Elx. Posteriorment, es notificà a la Conselleria d'Indústria i Comerç la divisió de la branca de distribució de gas d'Enagás, SA a favor de Gas Natural SDG, SA.
  
Amb data 4 de juliol de 2002, Gas Natural SDG, SA va sol·licitar autorització administrativa i reconeixement de la utilitat pública del projecte d'instal·lacions Ampliació de la Xarxa de Distribució d'Alacant. Connexió a Promotora de Industrias Cerámicas, SL, a l'empara del que s'ha disposat en el Reglament General del Servici Públic de Gasos Combustibles, aprovat pel Decret 2.913/1973, de 26 d'octubre, i als efectes previstos en la Llei 34/1998, de 7 d'octubre, del Sector d'Hidrocarburs, en el qual s'incloïa la relació concreta i individualitzada dels béns i drets afectats, i se sotmeté la sol·licitud al tràmit d'informació pública en el DOGV núm. 4.350 de 4 d'octubre de 2002, en el BOP núm. 225 de 30 de setembre de 2002 i en el Periòdico de Alicante de 23 de setembre de 2002, i no s'ha rebut cap al·legació respecte d'això.
  
Atés que s'han respectat en la mesura que ha sigut possible els drets dels particulars, fent-los compatibles en els aspectes tècnics, econòmics i mediambientals amb un traçat racional de la conducció, i sense perjudici de les corresponents indemnitzacions, determinades per mutu acord o en el corresponent expedient de preu just que es tramite per a la imposició de la servitud i totes altres limitacions al domini.
  
Este Servei Territorial, de conformitat amb el que s'ha disposat en la Llei 34/1998, de 7 d'octubre, del Sector d'Hidrocarburs; en el Decret 2.913/1973, de 26 d'octubre; en el Decret 1.775/1967, de 22 de juliol; en l'Orde del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat mitjançant ordes del Ministeri d'Indústria i Energia de 26 d'octubre de 1983, de 6 de juny de 1984 i de 9 de març de 1994; en la Llei 30/1992, de Règim Jurídic de les Administracions Públiques i del Procediment Administratiu Comú, i totes altres disposicions concordants, resol autoritzar i reconéixer la utilitat pública de les instal·lacions sol·licitades per Gas Natural SDG, SA d'acord amb el projecte d'instal·lacions Ampliació de la Xarxa de Distribució d'Alacant. Connexió a Promotora de Industrias Cerámicas, SL, i de conformitat amb les condicions següents:
  
Primera
  
En tot moment haurà de complir-se tot el que s'establix en el Reglament de Xarxes i Connexions de Combustibles Gasosos, aprovat mitjançant Orde del Ministeri d'Indústria i Energia, de 18 de novembre de 1974, modificat per mitjà d'ordes del MINER de 26 d'octubre de 1983 i de 6 de juliol de 1984, modificat per Orde de 6 de juliol de 1984 (BOE de 23 de juliol de 1984)), modificat l'apartat 3.2.1 de la ZXQ-MJR-9.4 del Reglament per mitjà d'Orde de 9 de març de 1994 (BOE de 21 de maig de 1994), modificat WUR-OSL-W.3.6 i OSE-J.1.1 per Orde de 29 d'abril de 1998 (BOE d'11 de juny de 1998) i Resolució d'1 de juny de 1993 de la Conselleria d'Indústria i Comerç, per la qual s'atorga a Enagás, SA (posteriorment Gas Natural SDG, SA) la concessió administrativa per al subministrament de gas natural per a usos industrials en diversos termes municipals de les províncies de València i Alacant.
  
Segona
  
El termini per a l'execució de les obres i instal·lacions serà de dotze mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i tota altra documentació tècnica presentada; es tracta d'una canalització que té els seu origen en la canonada existent d'acer de 4?, al terme municipal d'Elx, rang de pressió alta pressió A (16 bar màx.), pertanyent al gasoducte Xarxa de distribució per a usos industrials d'Alacant (Eixida AS-3. Ramal 1.2), que circula en paral·lel al camí dels Magros fins a arribar al punt de connexió en la calçada on s'instal·larà una vàlvula de connexió en arqueta d'acer de 6?. La connexió estarà formada per una canonada d'acer API-5L de 2.436 metres i 6- de diàmetre. El pressupost ascendix a la quantitat de cent huitanta-set mil cinc-cents vint-i-set euros amb cinquanta-set cèntims (187.527,57 euros).
  
Quarta
  
Els encreuaments especials i altres afeccions a béns adscrits al domini públic es realitzaran de conformitat amb les condicions imposades pels organismes competents afectats, és a dir, Ministeri de Foment (Unitat de Carreteres d'Alacant) i Confederació Hidrogràfica del Segura (Mancomunitat de Regants del Taibilla).
  
Cinquena
  
Per a introduir modificacions en les instal·lacions que afecten les dades bàsiques del projecte caldrà obtenir autorització d'este Servei Territorial.
  
Sisena
  
Per a la seguretat de les instal·lacions a què fa referència la present autorització es procedirà a l'expropiació forçosa en ple domini dels terrenys sobre els quals s'han de construir els elements d'instal·lació fixa en superfície, tot establint-se les següents condicions en relació amb els elements que s'assenyalen:
  
Per a les canalitzacions:
  
1. Imposició de servitud permanent de pas de gas al llarg del traçat de la conducció, amb una amplària de 3 metres, 1,5 m a cada costat de l'eix, per on aniran enterrades les canonades que es necessiten per a la conducció del gas. Esta servitud que s'establix s'ajustarà a les següents limitacions al domini.
  
2. Prohibició d'efectuar treballs de llaurada o similars a una profunditat superior a cinquanta centímetres, així com de plantar arbres o arbustos a una distància inferior a dos metres, comptadors a partir de l'eix de la canonada.
  
3. Prohibició de realitzar qualsevol tipus d'obra, construcció, edificació o d'efectuar cap acte que poguera danyar o alterar el bon funcionament de les instal·lacions a una distància inferior a 1,5 m de l'eix del traçat, a un costat i a l'altre.
  
4. Lliure accés del personal i els equips necessaris per a poder mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
5. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a l'execució o el funcionament de les instal·lacions.
  
6. Ocupació temporal dels terrenys necessaris per a l'execució de les obres, de la franja que es reflectixen per a cada finca en els plans parcel·laris d'expropiació. En esta zona es farà desaparéixer, temporalment, qualsevol obstacle, i es realitzaran les obres necessàries per a l'estesa i la instal·lació de la canalització i els elements annexos, tot executant els treballs o les operacions necessàries per als dits fins.
  
Per al pas dels cables de connexió i elements dispersors de protecció catòdica:
  
1. Imposició de servitud permanent de pas en una franja de terreny d'un metre d'ample, per on aniran enterrats els cables de connexió. Per als llits dispersors de la protecció catòdica, la franja de terreny, on s'establix la imposició de servitud permanent de pas, tindrà com a amplària, la corresponent a la de la instal·lació més un metre a cada costat. Estes franges estan subjectes a les següents limitacions:
  
a) Prohibició d'efectuar treballs de llaurada o similars a una profunditat superior a cinquanta centímetres, de plantar arbres o arbustos i de realitzar qualsevol tipus d'obra, construcció o edificació a una distància inferior a 1,5 metres, a cada costat del cable de connexió o del límit de la instal·lació enterrada dels llits dispersors; es podrà exercir el dret a talar o arrancar els arbres o arbustos que hi haguera a distància inferior a la indicada.
  
b) Lliure accés del personal i els elements necessaris per a poder vigilar, mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
c) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació. En esta zona es farà desaparéixer, temporalment, qualsevol obstacle i es realitzaran les obres necessàries per a l'estesa i el muntatge de les instal·lacions i els elements annexos, executant els treballs o les operacions necessàries per als dits fins.
  
Setena
  
Este Servei Territorial podrà efectuar durant l'execució de les obres les inspeccions i comprovacions que s'estimen oportunes en relació amb el compliment de les condicions establides en la present resolució i en les disposicions i la normativa vigent que hi siguen d'aplicació.
  
A este efecte, Gas Natural SDG, SA haurà de comunicar, amb la deguda antelació al dit Servei Territorial, les dates d'iniciació de les obres, i també les dates de realització dels assajos i les proves que caldrà efectuar de conformitat amb les especificacions, les normes i reglamentacions que s'hagen aplicat en el projecte de les instal·lacions.
  
Huitena
  
Gas Natural SDG, SA donarà compte de l'acabament de les instal·lacions al Servei Territorial d'Indústria i Energia d'Alacant per a atorgar l'alçament de l'acta de posada en servici de les instal·lacions; sense este requisit no hi podran entrar en funcionament.
  
A la sol·licitud de l'acta de posada en servici de les instal·lacions, el peticionari haurà d'adjuntar, en doble exemplar, la següent documentació:
  
a) Certificat final d'obra, firmat per un tècnic competent i visat pel col·legi oficial corresponent, en el qual conste que la construcció i el muntatge de les instal·lacions s'han efectuat d'acord amb el que s'ha previst en el projecte presentat per Gas Natural SDG, SA i en les normes i especificacions que s'hi hagen aplicat, així com amb les variacions de detall que hagen sigut aprovades pel Servei Territorial d'Indústria i Energia, i amb la normativa tècnica de seguretat vigent que hi siga d'aplicació.
  
b) Certificats de les entitats o empreses encarregades de la supervisió i el control de la construcció de les instal·lacions en els quals s'expliciten el resultat satisfactori dels assajos i les proves realitzats, segons el que s'ha previst en les normes i els codis aplicats, i que acrediten la qualitat de les instal·lacions.
  
c) Documentació i informació tècnica regularitzada sobre l'estat final de les instal·lacions a l'acabament de les obres.
  
Novena
  
Este Servei Territorial es reserva el dret de deixar sense efecte la present autorització en el moment en què es demostre l'incompliment de les condicions indicades, per la declaració inexacta de les dades subministrades o una altra causa excepcional que ho justifique legalment.
  
De conformitat amb el que s'ha disposat en el títol V de la Llei 34/1998, de 7 d'octubre, del Sector d'Hidrocarburs, la present autorització i declaració d'utilitat pública de les instal·lacions porta implícita la necessitat d'ocupació dels béns i drets afectats i n'implica la urgent ocupació als efectes de l'article 52 de la Llei d'Expropiació Forçosa, de 16 de desembre de 1954. Els indicats béns i drets són els inclosos en la relació que es va publicar en el Diari Oficial de la Generalitat Valenciana de data 4 de desembre de 2002.
  
La present autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres que es necessiten per a la realització de les obres de les instal·lacions.
  
Contra la present resolució, que no posa fi a la via administrativa, es podrà interposar recurs d'alçada davant la Direcció General d'Indústria i Energia (c/ Colom, núm. 32, CP 46761 € València), en el termini d'un mes, comptat a partir del dia següent a aquell en què tinga lloc la notificació de la present resolució, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.